cyanic-selkie/wikianc huggingface dataset:
أمازيغية ليهود
الناطقين
تقريبا شي 145,700 من 161,000 يهودي مغريبي كانو كايهضرو بوحدة من اللوغات لأمازيغية بحساب إحصاء تدار ف1936. 25 ألف منهوم كانو كايهضرو بيها بوحدها.
التوزيع لجغرافي
لمجتمعات ديال ليهود فلمغريب فين كانو كايهضرو هاد اللوغة كانت ف: تنغير، ويجان، أساكا، إيميني، واد درعة، دمنات وآيت بووُلّي فلمينطاقة اللي كاتهضر بتمازيغت وسط لمغريب فجبال لأطلس لمتوسط ولأطلس لكبير، وفإيفران الأطلس الصغير، تيزنيت وإيليغ فلمينطاقة اللي كاتهضر بتاشلحيت فسوس. ليهود كانو عايشين بين لأمازيغ لقبليين، بزاف فنفس لڤيلاجات ومارسو الطقوس لقدام تاع لأمازيغ ديال لحيماية.
ݣاع اللي كانو كايهضرو بأمازيغية ليهود خرجو من لمغريب من مورا ليستيقلال، وولادهوم كبرو وكايهضرو بلوغات خرين. ف1992 بقاو غير شي 2000 ديال الناطقين، غالبا فإسرائيل، وعلى لأقل كايهضرو بلعربية ليهودية.
النطق
كاتميّز أمازيغية ليهود بهاد الضواهير داللوغة:
ميتال
تخاد من Galand-Pernet et al. 1970:121 (اللي براسو خداه من مخطوطة فتينغير):
تاصنهاجيت
تاصنهاجيت أولّا أمازيغية صنهاجة دالسراير هي هي لوغة أمازيغية دلأطلس من لفرع ديال اللوغات لأمازيغية دالشمال كاينة فلمغريب وكايهضرو بيها لأمازيغ دصنهاجة اللي كايسكنو فلجانوب ديال لمينطاقة دالريف. هاد اللوغة كاينة فكتامة فلغرب ديال لبلاصة اللي فيها تاريفيت فجهة طنجة تطوان الحسيمة. كايهضرو بيها شي 50 آلف واحد على حساب إحصائية تدارت فعام 2013.
اللهجات
اللهجات ديال تاصنهاجيت هي: بني بشير، بني احمد، بني بونصر، بني جنوس، بني مسدوي، بني سدّات، سركات، كتامة وتاݣسوت.
الحسين التولالي
لحاج لحسين التولالي (تولد ف 1924 ف تولال - مات نهار 7 دجنبر 1998 ف مكناس) كان فنان مغربي ديال لملحون.
الحسين التولالي تولد ف تولال حدا مكناس, وكانو تيهضرو بالشلحة فدارهم. كان تيمشي بزاف لمكناس باش يتعلم الصنعة, وتما فين تعلًم الدارجة و تعلًم معاها لمحلون مع الصنايعية اللي خدم معاهم حتى ولاً مولوع. واخا ماكانش قاري, كان تيحفظ لقصايد بالزًربة ومزيان, وداكشي علاش ختارًوه الشيوخ باش يخدم معاهم حتى ولاَ فنان محترف د لملحون.
التولالي من أكثر لفنانة دلملحون اللي معروفين, وتسارا لعالم وغنا لمحلون ف بزاف د لبلدان بحال فرانسا وهولاندا. ف 1994 كتب عليه الجورنال لفرانساوي لوموند ملي مشا يغني فباريز.
مات الحاج الحسين التولالي ف مدينة مكناس ف 7 دجنبر 1998 و خرجات عليه واحد لقصيدة د لملحون اللي تسمات بسميتو باش تكرمو.
ليونانية
ليونانية (ب ليونانية Ελληνικά إيلينيكا) هيّا فرع مستاقل من لّوغات لهندوؤروپية ؤ كينتاميو ليها جماعة ديال لّوغات بحال ليونانية لبالية ؤ ليونانية لعصرية.
ليونانية لعصرية هيّا لوغة رسمية ف ليونان ؤ قبرص، ؤ كيهضرو بيها ناس ف بلايص خرين بحال جانوب طّاليان، ألبانيا ؤ تركيا.
عبد الله شكايري
عبد الله شكايري أكاديمي ؤ باحت مغريبي ؤ ؤستاد موساعيد ف جامعة لأخوين ف إيفران. شكايري متخصص ف لّانڭويستيك د لعربية، ؤ عندو بزاف د لأبحات لمنشورة ف لّانڭويستيك نّضرية، ؤ كتيساب لعربية كا لوغة أجنبية. ؤ هوّا مستشار دولي ف صّيناعة لموعجامية ب لعربية، ؤ لمصاوبة ديال دوزان پيداڭوجي ديال تدريس لعربية ؤ دّاريجة.
كان حاصل على ليصونس ف لّانڭويستيك د لعربية من جامعة محمد لخامس ف 1989، ؤ خدا ديپلوم د دّراسات لمتعمقة ف جامعة پاري 8 ف 1990، على لمورفولوجيا ؤ لفونولوجيا د لعربية. ف 1994 خدا دّوكتورا ديالو من جامعة پاري 8 ف فرانسا على لبنية د جّدور د لكلمات ف لّوغة لعربية ، ؤ دوكتورا د دّولة من جامعة محمد لخامس ف رّباط عام 1999 ف لّانڭويستيك.
كان ساهم أيضا ف لإصدار ديال أول ديكسيونير داريجة-داريجة ف 2017، لي هوّا "قاموس الدارجة المغربية" لي نشراتو مؤسسة زاڭورة، معا عبد الواحد مبرور ؤ خليل امغرفاوي.
الحنشان
الحنشان جماعة ترابية حضرية كاينة ف إقليم الصويرة، جهة مراكش آسفي، ساكنين فيها 4906 واحد، على حسب لإحصاء لعام 2014.
سپيكتر
تصغير|سپيكتر ديال ال[[شعا لبيض كيبان ف عرس الديب (قوس قزح)]] سّپيكتر ؤلا طّيف (ب نݣليزية Spectrum) هوّا أي ضاهرة ماكتاخدش قيمة وحدة مي كيكونو عندها مجموعة ديال لقيمات لّي كيشكلو ستيمرارية. هاد لكلمة كتستعمل ب لخصوص ف لمجال ديال لوپتيك باش دّل علا سپيكتر لكهرمغناطيسي ديال ضّو.
لمحقق كونان
لمحقق كونان (ب جاپونية:名探偵コナン) ولي كتعني (المحقق العظيم كونان)، هادي سيرية جاپونية ديال لمانݣا دارها ݣوشو ؤياما. السيرية بدات ف 19 يناير 1994 ب لمنشور لول ف لمجلة سيمانية شونن سانداي، وفيها حتال دابا 99 كتيّب لي تباعت ف جاپون.
لمانݣا تدار من بعد سيرية ديال لانيم ف تّيليڤيزيون من طرف ستوديوهات TMS Entertainment، ومن قبل Tokyo Movie Shinsha، و Yomiuri Telecasting Corporation. هاد لانيم لي فيه دابا كتر من 1000 حلقة تدار ف تّلفازة لمرة لّولة نهار 8 يناير 1996 على رّيزو د تّلفازة جّاپوني نيپون تيڤي.
من لمرة لّولة لي تّعرض فيها المحقق كونان، تعرف بزاف وكانت عندو شعبية واسعة، وتطرح كا سيرية على بزاف ديال الوسائل، كا أنيم، OAV، لعابي د تّيليجو، و سلعات مديريڤيين منو. عام 2021، العدد العام من لمانݣا اللي تقرا وصل حتال 230 مليون نسخة، الحاجة اللي خلاتو يكون من بين أكتر لحجايات لمصورة لي تباعت ف لعالام. وفعام 2001، ربحات لمانݣا الجائزة الساتة و ربعين ديال شوكاكوكان فالقسم ديال شونن.
على العموم، الانتقادات للمانݣا وللقصة كانت مزيانة، وهدا كيرجع للحبكة والجودة ديال لقصص لإجرامية وطريقة الحل ديالها.
سينوپسيس
لمانݣا كيعاود القصة ديال سينشي كودو، وهو محقق شاب كيقرى ف لّيسي، لي تحول وصغار ف لعمر منين كلا واحد لحبة غريبة ديال المخدرات و ولات عندو 7 سنين. من بعد ما بقى كيعيش مع صديقة د الطفولة ران موري ومع باها طوݣو موري، غادي يبقى يقلب بشكل سري على طريقة باش يرجع للحالة العادية ديالو ويدخل العصابة اللي دارت فيه ديك الحالة للحبس.
القصة كتقسم على سيريات ديال 3 ولا 4 ديال الأجزاء اللي كولهوم كيهدرو على قضية إجرامية وحدة كيخص كونان يحلها، مع شخصيات وظروف وألغاز مختالفة. لكل حالة، 3 ولا كثر من المتهمين محتملين، وخصنا نتسناو الجزء اللخر باش كونان يكشف على المتهم وكيفاش دار الجريمة، ويمكن بعض المرات المشاهد حتى هو يعرف شكون المتهم إلى تبع الدلائل اللي كيلقاها كونان خلال لونكيت اللي كيدير.
ف نفس لوقت، كونان كيقلب على أعضاء العصابة فتحقيق طويل طول القصة، كل مرة كيلقى دلائل ويجمع أفكار اللي تخليه يعرف الهوية ديال راجل ولا لمرا اللي متبعاه وكتراقبو هو وعائلتو. اللغز الكبير هو يعرف الهوية ديال الشاف ديال العصابة كاملة ويعرف الخطط والأهداف ديالها.
تقلاب ديال كونان باش يرجع للجسم ديالو ديال سينتشي، والعلاقة ديالو مع ران حتى هوما كاينين وحاضرين ف لمانݣا على طول القصة، بلحظات اللي كيقرب فيهوم كونان يصارح فيها ران بالهوية ديالو و بالشك ديالها هي نيت فيه.
شخصيات
بديل=Dessin vectoriel représentant cinq visages côte à côte et se concentrant sur la coiffure et les accessoires.|تصغير|شخصيات موخودة من لفرانشايز لمحقق كونان. من ليسر ليمن: أيومي يوشيدا، جوزو ميݣوري، هيبارا، كونان ؤ ران موري.
ملاحضات
هاد المقالة هي طرجمة للمقالة اللي كاينة فويكيپيديا ب لفرانساوية تحت عنوان "Détective Conan"، مع بعض التحديتات والتغييرات والاضافات.
رباط لخير
رباط لخير جماعة ترابية حضرية كاينة ف إقليم/عمالة صفرو، جهة فاس مكناس، ساكنين فيها 16739 واحد، على حسب لإحصاء لعام 2014.
آوݣنز
آوݣنز جماعة ترابية قروية كاينة في إقليم اشتوكة آيت باها، جهة سوس ماسة، ساكنين فيها 4669 نسمة، على حسب الإحصاء العام 2014.
1704
1704 هوّا عام مكبس ف تّقويم لڭريڭوري بدا نهار تلات ؤ سالا نهار لاربع. هوّا لعام نمرة 1704 ف لإيرا لعامة ؤ لفترة د بعد لميلاد، نمرة 4 ف لقرن 18، ؤ نمرة 5 ف لعقد ديال عوام 1700.
1704 كيوافق 1115-1116 ف تّقويم لهيجري ؤ 2654 ف تّقويم لأمازيغي ؤ 11704 ف تّقويم لهولوسيني.
أنغام
أنغام محمد علي سليمان أولا أنغام هي مغنية و ممتلة مصرية.
2 غشت
2 غشت ؤلا نهار 2 شهر 8 هوّا نّهار نمرة 214 من تّقويم لميلادي (215 يلا كان لعام مكبّس). باقين 151 يوم من موراه تال لّخر د لعام.
صفرو
صفرو جماعة ترابية حضرية كاينة ف إقليم/عمالة صفرو، جهة فاس مكناس، ساكنين فيها 79750 واحد، على حسب لإحصاء لعام 2014.
الحياينة
لحياينة هي اتحادية قبائل ف إقليم تاونات و هي من اصل عربي هلالي. على حساب لاسطورة و الترات الشفوي ديال لقبيلة، لحياينة كلهم كينحادرو من لولاد ديال تلاتة ديال خوت ليهوما عمران و عليان و رياب. لحياينة كيهضرو ب دّاريجة و لهجتهم كتصنف ك لهجة هلالية. لحياينة معروفين بتربية لخيول و فن لهيتي.
لقصيبة
لقصيبة جماعة ترابية حضرية كاينة ف إقليم/عمالة بني ملال، جهة بني ملال خنيفرة، ساكنين فيها 20001 واحد، على حسب لإحصاء لعام 2014.
فرناندو ماجلان
فرناندو دي ماجلان (بلبرتغالية: Fernão de Magalhães) (تولد ف 1480 ف سابروزا ف لبرتغال - مات ف 27 أبريل 1521 ف لفيليپين) كان بحّار و مستكشف و قايد برتغالي، تعرف باللي كان أول واحد قاد سفرة د لبحر دازت من أوروپا لأسيا من لغرب، و اللي ضرب فيها لمحيط لأطلسي كامل، و داز للمحيط لهادي، من لمضيق اللي تسمّا دابا بسميتو: "لمضيق د ماجلان". ماجلان هو أول واحد ضرب نص دورة على لكرة لأرضية (من صبانيا للفيليپبن). كان باغي يكمّل الضورة كاملة ولكن تحاربو مع السكان ديال واحد لجزيرة سميتهاماكتان، و تمّا فين تقتل.
من بين 237 بحار ف لباطويات لخمسة اللي مشاو مع ماجلان فاللول د السفرة، بقاو غي 18 لواحد اللي ضربو ضورة كاملة على لكرة لأرضية (مشاو و رجعو لصبانيا). من مورا ما مات ماجلان (اللي ما كملش الضورة)، لبحّار لباسكي "خوان سيباستيان إل كانو" هو اللي كمّل السفرة تا رجعو لبلادهم.
12 دجنبر
12 دجنبر ؤلا نهار 12 شهر 12 هوّا نّهار نمرة 346 من تّقويم لميلادي (347 يلا كان لعام مكبّس). باقين 19 يوم من موراه تال لّخر د لعام.
عدرج
عدرج جماعة ترابية قروية كاينة ف إقليم/عمالة صفرو، جهة فاس مكناس، ساكنين فيها 1709 واحد، على حسب لإحصاء لعام 2014.
عنصر كيماوي
تصغير|[[دميتري مينديلييڤ|ديميتري مينديلييڤ، لعالم د شّيمي لي صاوب طّابلو دّوري د لعناصر لكيماوية]] لعنصر لكيماوي  هوّا مادة خالصة مايمكنش تهرس ل مكونات صغر ب ستيعمال وسائل كيماوية. لعنصر لكيماوي كيكون علا شكل درات عندها نفس نّمرة دّرية، لّي هيّا عدد لپروتونات ف نّواة ديال دّرة. لمجموع ديال لعناصر لكيماوية كتشكل لمادة لّي كتسمى لمادة لباريونية ف لكون.
إقليم قلعة السراغنة
التقسيم والسكان ديال لإقليم
فإقليم قلعة السراغنة كاينين 4 ديال لجماعات الترابية لحضرية و 39 ديال لجماعات لقروية. هاد الجدول كايعطي عدد السكان ديال لبلديات فلإقليم:
قصبة تادلة
قصبة تادلة جماعة ترابية حضرية كاينة ف إقليم/عمالة بني ملال، جهة بني ملال خنيفرة، ساكنين فيها 47020 واحد، على حسب لإحصاء لعام 2014.
غيامة د ؤرت
تصغير|لمسافة مابين سّحابة أوورت ولأجسام لوخرين د [[النضام الشمسي|لمجموعة شّمسية ب سلم لوݣاريتمي.]] لغيامة د ؤرت ، وصفها أول مرّة لفلكي لهولندي يان أوورت ف 1950 ، هي سحابة نظرية ديال كواكب مصغّرة تلجية ومقتارحة بلّي راها كاتحيط ب شّمش ف واحد لمسافة مابين 2000 تال 200000 وحدة فلكية (0.03 تال 3.2 عام ضوئي). سحابة أوورت مفرقة لجوج مناطق: سحابة دخلانية ب شّكل د قرص (أولا سحابة هيلز) وسحابة كروية أوورت خرجانية. لمناطق بجوج جاو برا من لهيليوسفير وف لفضاء بين نجمي. لحزام كويپر و دّيسك لمفرّق، رّيزيڤوارات لوخرين ديال لأجسام مورا نپتونية، راها قل من ألف مرة بعد من شّمش ب لمقارنة مع سّحابة أوورت.
لحد لخرجاني ديال سّحابة أوورت كايعرّف لحدود لكوسموغرافية ديال لمجموعة شّمسية وفين واصل لمجال د هيل د شّمش. سّحابة أوورت لخرجانية مامرتابطاش ب جّهد معا لمجموعة شّمسية، وداكشي علاش دغيا كاتأتر ب نجوم لي دايزين ولا ب مجرّة تبانة براسها. هاد لقوى كايخرجو لمدنّبات من لوربيط ديالهوم وكاتسيفطهوم ل لداخل ديال نّظام شّمسي. من لوربيط ديالهم، أغلب لمدنبات لي عندها دور صغير ممكن تكون جات من دّيسك لمفرّق، بلحاق شي وحدين يمكن مازال يكون لأصل ديالهم من سّحابة أوورت.
معيز
ياسين لإدريسي، لمعروف بسميت معيز، ولاّ ماعز (بلحرف اللاتيني: MA3IZ)، هو مغني و كتاتبي د لكلمات مغريبي عندو بزاف د لأغاني اللي شافوها لملاين ف لمغريب. لأصل ديال السمية اللي واخد جايا من السمية د "معزة"، اللي كانو كيسمّيوها بيه صحابو باش يضحكو عليه ملّي كان صغير.
لأغاني ديالو
معيز عندو بزاف د لأغاني لمعروفة، كتيرشي عند الشباب، منها:
3 غشت
3 غشت ؤلا نهار 3 شهر 8 هوّا نّهار نمرة 215 من تّقويم لميلادي (216 يلا كان لعام مكبّس). باقين 150 يوم من موراه تال لّخر د لعام.
ماليك
تصغير|[[شارلومان ؤلا شارل لعضيم، لماليك لي كان وحّد ؤروپا لغربية و لوسطانية، ؤ أول واحد تسمّا إمبراطور روماني مقدس.]] ماليك (ب نݣليزية King) هوّا لقب كيتعطا ل شخص دكر، عادة ف سّياق ديال لحكم ديالو ل شي دولة ؤلا منطقة ؤلا مدينة، لموقابيل نّتوي ديالو هوّا ماليكة حاكمة. لّقب ديال ماليكة حافي كيقدر يتقصد بيه مرات لماليك، بلا ماتكون عندها سلطة فعلية. ف لمغريب مرات لماليك كتعتابر أميرة، ماشي مليكة. ف حالات خاصة، تقدر مرا ماليكة تاخد لقب ديال "ماليك"، بحال لحالة ديال لماليكة يادڤيڭا د پولونيا، لي رسمياً خدات اللقب ديال "ماليك د پولونيا".
نمرة درية
نمرة درية ؤلا نمرة لپروطونية  ؤلا لعدد دري  هو عدد لْپروطونات ف نّواة درية ديال شي عنصر كيماوي. كيترمز ليه ب لحرف Z لّي جا من لْكلمة لْألمانية Zahl (عدد).
ماليك
لماليك يقدر يلعب أدوار دينية، بحال يتّعتابر رب معبود، "ولد الرب" ؤلا عندو صيفة ربانية، خليفة د الله ف لأرض، ؤلا أمير د لمومنين. ف بزاف د التقافات، بحال عند لأمازيغ قبل لإسلام، سيرتو ف مملكة موريطانية، لماليك كانت كيتألّه مور مايموت، ؤ كيولي رب معبود. اللقب ديال لملكية ف شمال إفريقيا لقديمة هوّ أڭلّيد.
ماسينيسا
ماسينيسا هوّا ماليك أمازيغي عاش ف لّخر ديال لقرن 3 قبل لميلاد، حتال نص ديال لقرن 2 قبل لميلاد، ؤ معروف أنه وحد لأمازيغ نّوميديين ف مملكة وحدة تسمات نوميديا من بعد ما غلب لماليك سيفاكس ف 203 ق.م.
صبليونية
يسار|upright=2|تصغير|<P ALIGN=center>بلايص فلعالم اللي تاتًهضر فيهم الصبليونية يسار|تصغير|<P ALIGN=center>مثال د هضرة بالصبليونية بالصوت دراجل صبليوني
الصبليونية ؤلاً لقشتالية، هي واحد اللوغة لاتينية من الأسرة الهندو-أوروپية. الأصل ديالها هو الدارجة د اللاتينية اللي كانت تاتهضر ف لمنطقة د قشتالة، ف الشمال د صبانيا. على حساب الإحصائيات د 2019، كاين 483 مليون واحد فالعالم اللي اللوغة لم ديالو هي الصبليونية، وف لمجموع تقريبا 580 مليون واحد تيهضرو الصبليونية يا إما كلوغة أم، ولا تعلموها من بعد.
كاين بزاف د لبلدان من غير صبانيا اللي فيها الصبليونية لوغة رسمية, حيث صبانيا استعمرات بزاف د لبلايص فلعالم وكانت تاتفرض اللوغة ديالها عليهم. من لبلدان اللي فيها الصبلوينية رسمية كاين صبانيا ولأغلبية د لبلدان د أمريكا اللاتينية و غينيا ليستوائية.
على حساب فريدة لوداية, السفيرة د لمغريب فكولومبيا، كاين تقريبا 7 د لمليون د لمغاربة اللي تيهضرو الصبليونية.
صخور الرحامنة
صخور الرحامنة جماعة ترابية قروية كاينة ف إقليم الرحامنة، جهة مراكش آسفي، ساكنين فيها 15453 واحد، على حسب لإحصاء لعام 2014.
13 دجنبر
13 دجنبر ؤلا نهار 13 شهر 12 هوّا نّهار نمرة 347 من تّقويم لميلادي (348 يلا كان لعام مكبّس). باقين 18 يوم من موراه تال لّخر د لعام.
زاوية الشيخ
زاوية شّيخ جماعة ترابية حضرية كاينة ف إقليم/عمالة بني ملال، جهة بني ملال خنيفرة، ساكنين فيها 25388 واحد، على حسب لإحصاء لعام 2014.
1706
1706 كيوافق 1117-1118 ف تّقويم لهيجري ؤ 2656 ف تّقويم لأمازيغي ؤ 11706 ف تّقويم لهولوسيني.
عين تيمݣناي
عين تيمݣناي جماعة ترابية قروية كاينة ف إقليم/عمالة صفرو، جهة فاس مكناس، ساكنين فيها 6519 واحد، على حسب لإحصاء لعام 2014.
ف 2018 كان محمد بوعلام هوّا رّئيس ديال جماعة عين تيمݣناي.
لمضيق د بيرينݣ
تصغير|250px|يسار|<P ALIGN=center>تصويرة د لمضيق د بيرينݣ من لقمر الصناعي تصغير|250px|يسار|<P ALIGN=center>خريطة كاتبيّن فين جا لمضيق د بيرينݣ لمضيق د بيرينݣ هو مضيق ف لبحر كيفرّق ما بين لقارات ديال آسيا و أمريكا، و بالضبط ما بين آلاسكا ف لميريكان، و سيبيريا ف روسيا. تسمّا هاد لمضيق على سميت لبحار الدانماركي ڤيتوس بيرينݣ، اللي كان خدّام ف لبحرية د لإمبراطورية الروسية.
أضيق بلاصة ف لمضيق لعرض ديالها 83 كيلوميطر، و أغرق بلاصة فيه هي 90 ميطرو. كاين واحد لعدد د لجزر ف لمضيق، منهم جوج اللّي معروفين، و هوما: ديوميد لكبيرة (ديال روسيا)، و ديوميد الصغيرة (ديال لميريكان)، و اللي بيناتهم غي 4 كيلوميطر، و لكن مفرّقهوم لخط ديال لوقت، و هو اللي تيخلّي بيناتهم ديما تهار (23 ساعة) ديال لفرق.
كاينة نظرية علمية تاتقول باللي أول بنادم سكنو لقارة د أمريكا كانو دخلولها من آسيا من هاد لمضيق، ملّي كانت شي بلايص ماغارقاش بزاف، و كانو الناس يقدرو يتمشّاو فيها.
4 غشت
4 غشت ؤلا نهار 4 شهر 8 هوّا نّهار نمرة 216 من تّقويم لميلادي (217 يلا كان لعام مكبّس). باقين 149 يوم من موراه تال لّخر د لعام.
14 دجنبر
14 دجنبر ؤلا نهار 14 شهر 12 هوّا نّهار نمرة 348 من تّقويم لميلادي (349 يلا كان لعام مكبّس). باقين 17 يوم من موراه تال لّخر د لعام.
نيبراسكا
نيبراسكا (بلينݣليزية: Nebraska) هي ولاية جات ف لوسط د لميريكان. تاتحدّها جنوب داكوطا من الشمال، آيووا من الشرق، ميسوري من لجنوب الشرقي، كانساس من لجنوب، كولورادو من لجنوب لغربي، و وايومينݣ من لغرب. هي لولاية رقم 16 من جيهت لمساحة، و رقم 37 ف عدد السكان. لعاصمة ديالها هي لينكولن، و أكبر مدينة فيها هي أوماها.
دخلات نيبراسكا للميريكان ف 1867، عاماين مورا لحرب لأهلية، و ولأّت هي لولاية رقم 37 فيها.
1707
1707 هوّا عام ف تّقويم لڭريڭوري بدا نهار سبت ؤ سالا نهار سبت. هوّا لعام نمرة 1707 ف لإيرا لعامة ؤ لفترة د بعد لميلاد، نمرة 7 ف لقرن 18، ؤ نمرة 8 ف لعقد ديال عوام 1700.
يوتوب
تصغير|يسار|250px|<P ALIGN=center>اللوݣو د يوتوب من 2017. تصغير|يسار|250px|<P ALIGN=center>لمؤسسين د يوتوب بتلاتة، من ليمن لليصر: جاود كريم - ستيڤ تشين - تشاد هيرلي. يوتوب (بلينݣليزية: YouTube) هو واحد لموقع د أنترنت تيخلي الناس يأپلوديو لڤيديويات فابور ويتفرجو فيها، يعلًقو ويتقاسموها معا بعضياتهم. تأسس هاد السيت ف 14 فبراير 2005 من تلاتة د الدراري ميريكانين كانو خدامين فالشركة د پييپال (PayPal), وهوما: جاود كريم، ستيڤ تشين و تشاد هيرلي. أول ڤيديو فيوتوب كان هو "أنا فلحديقة د لحيوانات" اللي بان فيها واحد من لمؤسسين (جاود). هاد لڤيديو باقي مشهور تال دابا وتشاف 103 مليون مرة.
ف 2006، شرات الشركة د ݣووݣل يوتوب ب 1.65 مليار دولار، ولاً من ديك الساعة تابع ليها وواحد من لمنتوجات ديالها. عاداد لمخدّمين ديال يوتوب وصل 2.3 مليار واحد ف أكتوبر 2020، ؤ لأرباح ديالها ف نفس لعام كانو 19.7 مليار دولار.
ولاد ݣناو
ولاد ݣناو جماعة ترابية قروية كاينة ف إقليم/عمالة بني ملال، جهة بني ملال خنيفرة، ساكنين فيها 12720 واحد، على حسب لإحصاء لعام 2014.
بير طمطم
بير طمطم جماعة ترابية قروية كاينة ف إقليم/عمالة صفرو، جهة فاس مكناس، ساكنين فيها 9141 واحد، على حسب لإحصاء لعام 2014.
غرناطة
غرناطة ولا ݣرانادة (ب صبليونية: Granada) هي عاصيمة إقليم غرناطة، ف منطقة أندلوسيا، ف صبانيا. غرناطة جات على دير جبال التلج، ف ملقى ربعا ويدان: واد هدارُه و واد سنجل و واد المناستير و واد البيرو. لمدينة عالية ب738 مترو على نيڤو ديال لبحر واخا بعيدة غير ب ساعة ديال طريق على لبحر لبيض.
ف لإحصا ديال 2005 لي تدار ف صبانيا، لقاو 236982 واحد ساكنين ف غرناطة، و سكان لبلاصة لحضرية جايين ل 472638، هادشي كايخلي غرناطة تكون لمدينة تلطاش ف عدد سكان ف صبانيا.
قصر الحمرا، قصر مشهور بناوه لمور (مسلمين دياول الغرب)، جا ف غرناطة.
نيڤادا
لبلاصة اللي فيها نيڤادا كانت مستعمرة ديال الصبليون، تال 1821 فين ستاقلات و دخلات مع لمكسيك. من مورا حرب ربحاتها لميريكان ف 1848، دخلات ديك لأرض مع لولاية د يوطا. نهار 31 أكتوبر 1864، ولاّت نيڤادا ولاية بوحدها، و كانت هي لولاية رقم 36 د لميريكان.
يوليوس إيڤولا
لبارون جيوليو سيزاري أندريا إيڤولا لي كان معروف ب يوليوس إيڤولا (ب طاليانية: Julius Evola)، تولد ف 19 ماي 1898 ف روما ؤ مات ف 11 يونيو 1974 ف نفس لمدينة، كان فيلسوف طالياني معروف ب لفلسفة لخاصة ديالو لي كانت داخلة ف لمدرسة تّقليدية. إيڤولا كان قريب من لفاشية د طّاليان، ومورا لحرب لعالمية التانية، ولا رمز عند الناس د نيو فاشية، واخا هو ماكانش متافق مع شي أفكار د لفاشية، لا قبل لحرب ولا موراها.
إيڤولا ماكانش غي فيلسوف، كان حتا شاعر ورسام وعسكري شارك ف لحرب لعالمية لولة و تّانية. ف لوقت د لحرب لعالمية تّانية، كان كيتسارا واحد نّهار ف روما وقاسو واحد طّرف د واحد لقنبولة سوڤياتية ف سنسول، ومن ديك سّاعة وهو مشلول من نّص لتحتاني ديالو.
كتب إيڤولا بزاف د لكتوبا، تلاتة منهم لي مهمين ݣاع ومعروفين، هوما: تّورة ضد لعالم ديال دابا (Rivolta contro il mondo moderno)، بنادم وسط رّدم (Gli uomini e le rovine), و ركب فوق نّمر (Cavalcare la tigre).
الطريق الوطنية نمرة 25 (لمغريب)
الطريق لوطنية نمرة 25 أولا هي طريق وطنية فلمغريب الطول ديالها واصل لـ362 كيلوميتر وكاتربط ما بين الرباط فجهة الرباط سلا القنيطرة و دمنات فجهة بني ملال خنيفرة. من أهم لمدون اللي كادوز منها هاد الطريق: الرماني، الزحيليݣة، واد زم، لفقيه بنصالح وأزيلال.
الرباط سلا القنيطرة
الرباط - سيدي يحيى زعير - عين لعودة - براشوة - الرماني - الزحيليݣة.
بني ملال خنيفرة
ولاد فتاتة - ولاد بوغادي - آيت عمار - واد زم - عين قيشر - لفقيه بنصالح - ولاد زمام - ولاد مراح - سوق سبت ولاد النمة - أفورار - بين لويدان - أزيلال - تامدا نومرسيد - آيت تاݣلا - دمنات.
شعا د شمش
تصغير|الشعا ديال الشمس بين السحاب فلبحر
شّعا ديال الشمس ولا الضو ديال الشمس كانعنيو بيها بزاف ديال لماج اليكترومانييتيك، يقدر بنادم يشوف غير شي حاجة قليلة منها كاتسما الضو لي كايتشاف، أما لي بقى، مانقدروش نشوفوه بعينينا. هاد الشعا هو جزء من لماج اليكترومانييتيك لّي كتصيفطها شّمش. شعا ديال الشمس لي كايتشاف، كايتميز بلألوان لي فيه، لي هي ألوان قوزوقوزاح. لماج لي بلون لحمر الطول ديالها 700 نانومتر، ؤ لي بلون لموڤ كاتكون قصيرة، 400 نانوميتر. جوج حوايج فلأشعة ديال الشمس مانقدروش نشوفوهم بلعين، هوما لماج لي الطول ديالهم تايفوت 700 نانوميتر (تقدر توصل تا ل 2700 نانوميتر) هاد نسبة هادي هي لبلاصة ديال الشعا تحت لحمر، لحاجة الثانية هي لماج لي طّول ديالهم قل من 400 نانوميتر (كايتحطو على ليسر فالرسم لبياني د شّعا)، ؤ كايتسما الشعا فوق لموڤ. تصغير|شّعا د شّمش ف [[فضاء براني|لفضاء لبراني]] شّعا ديال الشمس تايهز معاه الطاقة، ؤ لكمية ديال هاد الطاقة كاتختالف على حساب الطول ديال هاد الشعا، كلما زادت لموجة ديال ضو كلما نقصات طّاقة ديالو. بمعنى أن الشعا فوق لموڤ الطاقة ديالو زايدة، ؤ هادا علاش هو تايمرّض الجلدة. تايوصل الشعا ديال الشمس للأرض بعد ما تايدوز على لغلاف د لجو ديال لأرض. هاد لغلاف تايمص خير ربي منها، ؤ تايوصلنا غير شي لاخر. لݣازات لي كاينين ف لجو، تايمصو الشعا ديال الشمس، كل ݣاز ؤ شحال تايقدر يمص، بحال (لأزوط، لأكسيجين، تاني أكسيد لكربون، لفوار د لما، وغيرها). ضّو ديال شمس لمباشر يقدر يضوي بقوة 93 لومينات lumens، ؤ كايكون فيه الشعا تحت لحمر، و ضو لي كايتشاف، والشعا فوق لموڤ. لمتَوسط ديال الطاقة لي فالشعا لي تايوصل لأرض فلكيلوميتر لمربع هو:
ؤ كايتسمى لمقدار الثابت دالشمس. زيادة على هادشي، الشعا د الشمس، هو عنصر أساسي ف لعملية ديال لفوطوسانطيز
التكون ديال شعا د شمس
تصغير|شعا د شمس في الفضاء (صفر) بعد ما دخل لغلاف دالجو ديال الأرض (قهوي). على ليسر شعا فوق لموف، ؤ على ليمين شعا تحت لحمراء وسط الشمس، تايوقعو تفاعلات ديال اندماج النووي، كاتعاون في اندماج لأنوية ديال الهيدروجين باش تتحول لهيليوم، هاد التفاعل تاينشر طاقة قوية وسط الشمس، ماكاتقدرش تخرج لبرا تا تايدوز بزاف ديال الوقت، كايتزاد فيه الطول ديال لموجة تا تايوصل لبرا ديال الشمس. هاد الضو هو لي تايوصلنا، ؤ تايعطي للأرض الطاقة لي خاصاها باش تستامر فيها لحياة. ؤ بحكم أن الأرض بعيدة على الشمس ب 150 مليون كيلوميتر تقريبا، الطاقة لي كاتوصلنا من الشمس للأرض، كاتوص فالمتوسط ديال الحرارة ديالها 14 درجة مئوية تقريبا، ؤ هي درجة مزيانة للحياة.
لأنواع ديال الشعا د شمس
العلماء تايفرقو لأنواع ديال شعا د شمس لتلاتة
لفوائد ولأضرار ديال شعا فوق الموڤ
شعا فوق الموڤ عندو فوائد كثيرة على لكبورية ديال ا لمخلوقات، ولعلاج ديال لأمراض بحال "بوركابي والتيبيركيلوز". لأشعة فوق الموڤ دايرة بحال لملحة ديال الماكلة، شوية منها تاينفع، ؤ بزاف منها تايضر، حيت تقدر تسبب الكونسير ديال جلدة، و لإنفصال ديال الشبكة دلعين، ؤ تايقضي على لونتيبيوتيك لي كاتنتجو لكسدة ديال بنادم، لݣاز ديال لؤزون لي كاين فلغلاف ديال الجو، تايمص شوي من هاد شعا، بحال شي مظلة كاتحامي على المخلوقت لي فالأرض من هاد شعا الخطيرة، لكن إلى كان ݣاز لؤزون قليل، ولا مشى تا تتقب كيف تايوقع حاليا، هذا غايخلي مقدار كبير ديال هاد الشعا يوصل للأرض، وْيْمْرْضْ المخلوقات ديالها. لغلاف ديال الجو تايمص 15% من هاد الشعا، ؤ 5% تاضيع قبل ماتوصل لغلاف ديال الجو، ؤ تقريبا 40% تاضيع بسبب الانعكاس معا تويشيات لي كاينين فلجو، ؤ 10% تقريبا، كاتنعاكس من لأرض، ؤ كاتبقى 30% كاتوص للأرض، لي كاتمص منو 5% تقريبا، ؤ كاتبقا 25% تاتنعاكس على شكل ماج طويلة سميتها ((شعا ديال لأرض)) terrestial radiation لي تايسخن الطبقات ديال الجو من لتحت للفوق، من خلال تراب، ؤ تويشيات لي حاصلين فلجو، والݣازات التقيلة وتاني أكسيد الكاربون، ؤ لفوار ديال لما، لي كاينين فلغلاف ديال الجو، ؤ هكا ماكاطلعش الحرارة بزاف.
ولاد مبارك
ولاد مبارك جماعة ترابية قروية كاينة ف إقليم/عمالة بني ملال، جهة بني ملال خنيفرة، ساكنين فيها 19774 واحد، على حسب لإحصاء لعام 2014.
الطريق الوطنية نمرة 27 (لمغريب)
الرباط سلا القنيطرة
مولاي بوسلهام - سوق لاربع - مشرع بلقصيري - لحوافات - مساعدة - سيدي قاسم.
فاس مكناس
عين كرمة - واد الرمان - مكناس.
5 غشت
5 غشت ؤلا نهار 5 شهر 8 هوّا نّهار نمرة 217 من تّقويم لميلادي (218 يلا كان لعام مكبّس). باقين 148 يوم من موراه تال لّخر د لعام.
16 دجنبر
16 دجنبر ؤلا نهار 16 شهر 12 هوّا نّهار نمرة 350 من تّقويم لميلادي (351 يلا كان لعام مكبّس). باقين 15 يوم من موراه تال لّخر د لعام.
دار لحمرا
دار لحمرا جماعة ترابية قروية كاينة ف إقليم/عمالة صفرو، جهة فاس مكناس، ساكنين فيها 4018 واحد، على حسب لإحصاء لعام 2014.
فك فوقاني
220x220px|طرف من لقدّام د لفك لفوقاني|بديل=طوف دلفك لفوقاني|تصغير لفك لفوقاني ولا لعضم لماكسيلاري (بلعربية: الفك العلوي، بالفرونسي:os maxillaire ،بالنݣليزية:maxilla)، هو من بين لعضام ديال لجمجمة وبالضبط د لوجه. هو اللي كايهز السنان الفوقانيين و كايدور بالنيف وكيلعب واحد الدور مهم فالعضان و لمضيغ.
لاناطومي ديال لعضم
لفك لعلوي كايبارتيسبي فالتشكيل ديال لوربيط (ديك لبلاصة اللي مخشيين فيها العينين)، النيف و اللها (السقف ديال الفم) و كايهز السنان الفوقانيين.
كيبحال العضم الجبهي، الفك الفوقاني كاين فالداخل ديالو واحد الفراغ سميتو : الجيب الماكسيلاري. زيد على هادشي أن الفك الفوقاني كايشكل جوج حفرات: الشقة الأوربيطارية التحتانية، اللي كايديرها مع الجناح لكبير دالسفينويد و فنفس الوقت متقوب بالتقبة التحت الأوربيطارية .
لپارتيا الأفقية اللي كاينا فالاسفل ديال الفك: البروصيص بالاتان، كاتجمع مع لعضم البالاتان اللي كاينا موراها باش يكونوا اللها القاصح، اللي كايفرّق بين النيف و الفم.
بحر البوران
تصغير|خريطة ديال بحر البوران بحر البوران، هو بحر تانوي ديال البحر البيض، و كايحدو المغرب من الجنوب و صبانيا من الشمال و بوغاز جبل طارق من الغرب.
1710
1710 هوّا عام ف تّقويم لڭريڭوري بدا نهار لاربع ؤ سالا نهار لاربع. هوّا لعام نمرة 1710 ف لإيرا لعامة ؤ لفترة د بعد لميلاد، نمرة 10 ف لقرن 18، ؤ نمرة 1 ف لعقد ديال عوام 1710.
بحر البوران
سميتو جات من جزيرة البوران اللي كاينة بين مليلية و ألميرية. و كاينين شلا مراسي اللي عاطيين على هاد البحر.
سيدي جابر
سيدي جابر جماعة ترابية قروية كاينة ف إقليم/عمالة بني ملال، جهة بني ملال خنيفرة، ساكنين فيها 18992 واحد، على حسب لإحصاء لعام 2014.
صكوليطة ديال بنادم
تصغير|يسار|150px|<P ALIGN=center>سكوليط د بنادم. تصغير|يسار|150px|<P ALIGN=center>صكوليط من لقدًام. تصغير|يسار|150px|<P ALIGN=center>صكوليط من اللًور.
إيغزران
إيغزران جماعة ترابية قروية كاينة ف إقليم/عمالة صفرو، جهة فاس مكناس، ساكنين فيها 9626 واحد، على حسب لإحصاء لعام 2014.
17 دجنبر
17 دجنبر ؤلا نهار 17 شهر 12 هوّا نّهار نمرة 351 من تّقويم لميلادي (352 يلا كان لعام مكبّس). باقين 14 يوم من موراه تال لّخر د لعام.
فم لعنصر
فم لعنصر جماعة ترابية قروية كاينة ف إقليم/عمالة بني ملال، جهة بني ملال خنيفرة، ساكنين فيها 18412 واحد، على حسب لإحصاء لعام 2014.
نيو هامپشاير
نيو هامپشاير (بلينݣليزية: New Hampshire) هي ولاية جات ف الشمال الشرقي د لميريكان. تاتحدّها ماساشوسيتس من لجنوب، ڤيرمونت من لغرب، مييْن و لمحيط لأطلسي من الشرق، و كانادا من الشمال. هي خامس أصغر ولاية ف لميريكان، و رقم 40 من ناحية لعدد د السكان. لعاصمة ديالها هي كونكورد، و أكبر مدينة فيها هي مونشيسطر.
ف يناير 1776، كانت نيو هامپشاير هي أول ولاية ستاقلات من بريطانيا، و أسسات حكومة مستاقلة و دستور ديالها. ف 1788، دخلات مع 13 لولاية آخرا اللي أسسو لميريكان.
جاپونية
بديل="نيهونڭو" مكتوبة ب جاپونية|تصغير|224x224بك|"نيهونݣو" مكتوبة ب جاپونية جّاپونية (日本語 ، نيهونݣو | نيهون 日本 = جّاپون، ݣو 語 = لوغة) واحد لّوغة شرق أسياوية معزولة كايهضرو بيها شي 128 مليون، أغلبهوم ف جّاپون، لّي تمّا هي لّوغة د لبلاد، ؤ كتر من 1.5 مليون زماݣري جاپوني ؤ ولادهوم ؤ حفادهوم لي عايشين ف بلدان خرين، سيرتو ف أمريكا شّمالية ؤ لجنوبية. جّاپونية كاتّكتب من ليسر ل ليمن ولّا من لفوق لتحت.
مامعروفش بزّاف فوقاش أوّل مرة بانت ف جاپّون. لوتائيق شّينوية من لقرن تّالت مسجّلة شي كليمات ب جّاپونية، ولاكين نّصوص د بصّح ما بانو حتا لقرن تّامن ف لوقيتة د هييان (794 – 1185)، شّينوية عندها تأتير كبير علا لكلمات ؤ لفونولوجيا ديال جّاپونية لقديمة. جّاپونية لوسطانية لمعطّلة (1185 – 1600) مبدّلة واحد شّوية ؤ قرب ل ديال دابا، ؤ فيها بداو يبانو لكلمات لّي موخودين من لّغات د ؤروپا. لّهجة سطوندار تبدّلات من لّهجة د كانساي ل لّهجة د إيدو (فين كاينة طوكيو دابا) ف لوقيتة د جّاپونية لموديرن ديال بكري (لبدية د لقرن 17 – لوسط د لقرن 19). من بعد ما تحيّد لعَزل لّي كانت دايراه جّاپون ل راسها ف 1853، ل كلمات لّي موخودين من لّغات د ؤروپا تزادو بزاف، بحال لكلمات لّي لأصل ديالهوم هو لونݣلي متلا.
واخّا جّاپونية ماكاتجيش ل شّينوية، ولكن كاتخدم ب رّموز شّينوية ف لكتبة ديالها، لّي كيتسمّاو لكانجي (漢字)، لّي لأغلبية ديال رّموز ديالو جايين من شّينوية. سيستيم د لكتبة د جّاپونية خدّام ب لكانجي ؤ لهيراݣانا (ひらがな ولّا 平仮名) ؤ لكاطاكانا (カタカナ ولّا 片仮名). لكتبة لّاتينية كاتستعمل مرة مرة، بحال ف لختيصارات، ؤ ف سيستيم د لأرقام كاتخدم غالبا ب لأرقام لغبارية ؤ حتا لأرقام د شّينوية.
قبل تّاريخ
تصغير|324x324بك|صفحة من [[مانيوشو، أقدم تجميعة د لقصائد جّاپونية]] جّاپونية لبدائية، لّوغة لأصل ديال جّاپونية ؤ لّغات ريوكيوانية، كايݣولو بلّي جابوها نّاس لّي جاو ل جّاپون من لقارّة د آسيا ولّا لجزر لقراب د لمحيط لهادي من قبل لقرن 2 قبل لميلاد (لوقيتة د يايوي)، بلاصات لّغات دّوريجين ديال جومون لي كانو عايشين تماك، ؤ حتا لّوغة لأصل د لأينو. مامعروفش بزاف علا جّاپونية فهاد لوقيتة، حيت كانو مازال ما جابو لكتابة من شّينوا.
جّاپونية لقديمة
هي أقدم ڤيرسيو عندنا علا جّاپونية، سيستيم د لكتبة د شّينوية جا ل جّاپون مع لإنتيشار د لبودية. نّصوص لقدام لّي تلقاو ف جّاپون كانو مكتوبين ب شّينوية لكلاسيكية، لّي يقدر يكونو كايتّقراو ب طّريقة د كانبون، شي نصوص كان عندهوم تأتير على لݣرامّير ديال جّاپونية، بحال تّرتيب د لكلمات (متلا، لفيعل مورا لمفعول به). ف هاد نّصوص لهجينة، رّموز شّينوية كانو مرة مرة كايتستاعملو باش يعبّرو علا صّوت ديال شي حرف جّاپوني. نّصوص لقدام، لكوجيكي، لّي لوقت ديالهوم كايرجع لقرن 8، كانو مكتوبين كاملين ب رّموز د شّينوية. نّهاية د جّاپونية لقديمة جات مع نّهاية د لوقيتة د نارا ف 794. جّاپونية لقديمة كاتستعمل سيستيم د لكتابة مانيوݣانا.
جّاپونية لوسطانية د بكري
تصغير|270x270بك|جوج صفحات من لقرن 12 د [[إماكيمونو ديال لقصّة د ݣينجي.]] جّاپونية لوسطانية د بكري هي جّاپونية ف لوقيتة د هييان، من 794 حتال 1185. جّاپونية لوسطانية د بكري كان عليها تأتير كبير ديال شّينوية من ناحية د لفونولوجي ديالها.
جّاپونية لوسطانية لمعطّلة
جّاپونية لوسطانية لمعطّلة كانت من 1185 تال 1600، تقدر تقسّمها علا جوج، لوقيتة د كاماكورا، ؤ لوقيتة د موروماتشي.
إيثيمون
إيثيمون (ب لّاتينية Ithemon) هوّا قائد ؤ محارب ؤ بطل أمازيغي من قبيلة لأوطولول لي كانت ف لجانوب د لمغريب ف لعصور لقديمة، ؤ كانت شادة حتال جيهت سالا كولونيا فين كاينين دابا رّباط ؤ سلا. إيثيمون معروف من پاصاج ف سورس تاريخية وحدة هيا كتاب پونيكا ديال لمؤرخ رّوماني سيليوس إيطاليكوس، لي دكر فيها بلي إيثيمون شارك ف لحرب لبونيقية تّانية معا قرطاج ضد روما.
جاپونية
جّاپونية لوسطانية لمعطّلة
لفورمة لّخرانية د جّاپونية لوسطانية لمعطّلة كانت هي لّولا لّي توصفات من مصادر ماشي جّاپونية.
إيثيمون
إيثيمون كان تلقا ضربة قتّالة ف وحدة من لمعارك، ولاكين قبل مايطيح لقاتل ديالو ضربو رمح، ؤ طاحو بجوج ف لرض د لمعركة.
''.. لايوينوس ماطفّروش حسن من لوخرين، وخا ماكانتش عندو نفس زّعامة؛ حيت مازعمش يتواجه معا هانيباعل، ختار باش يتقاتل معا إيثيمون، لي كان واحد من لقياد ديال لأوطولول، كا منافس مناسب ليه. من بعدما شل لحاراكة ديالو ؤ كان علاين يسالي معاه، جاه رمح تقيل ب قوة كبيرة ف ضلوعو، ؤ طاح فوق لعدو ديالو'' سيليوس إيطاليكوس، پونيكا، لكتاب 5 سطورا 544 - 550
جاپونية
جّاپونية لوسطانية لمعطّلة
جّاپونية لوسطانية لمعطّلة فيها أوّل لكلمات لّي موخودين من لّغات د ؤروپا بحال پان ("لخبز") ؤ طاباكو ("طّابا") بجوج من لبرطقيزية.
جّاپونية لموديرن ديال بكري
جّاپونية لموديرن ديال بكري كانت لّهجة لي تستعملات مورا لإصلاح د ميجي. جّاپونية لموديرن ديال بكري طّورات بشوية بشوية ف لقرن 19 ل جّاپونية لموديرن. غير من بعد 1945، منين سالات لحرب لعالمية تّانية، عاد ولّات جّاپونية لموديرن سطوندار، ؤ ولّا كايبان لستيعمال ديالها ف أغلب لتيصالات رّسمية. ف هاد لوقيتة كانو كايستعملو ف لكتابة ل هيراݣانا ؤ لكاطاكانا ؤ رّموز د شّينوية تقليدية لي كايتسمّاو "هان" لّي من بعد تطورات ل "لكانجي".
جّاپونية لموديرن
جّاپونية لموديرن بدات مع لوقيتة د إيدو، لّي دوّزات من 1603 تال 1868. من يّامات جّاپونية لقديمة جّاپونية سّطوندار كانت هي لّهجة د كانساي، خصوصا ديال كيوطو. ولكن ف لوقيتة د إيدو، إيدو (لّي هي طوكيو دابا) تطورات ولّات أكبر مدينة ف جّاپون، ؤ ولّات لّهجة ديال ديك لبلاصة هي لّهجة سّطوندار. ملّي حيدات جّاپون لحصار لي كانت دايراه علا راسها ف 1853، تزادو بزاف لكلمات لّي موخودين من لّغات د ؤروپا، بحال لألمانية، لبرطقيزية ؤ لونݣلي. بزاف د لكلمات لّي موخودين من لونݣلي عندهوم علاقة ب طيكنولوجيا، بحال pasokon - باسوكون (ختيصار ل "personal computer" - لحاسوب شّخصي)، intānetto - إينطانيطّو ("internet" - لانطيرنيط)، ؤ kamera - كاميرا ("camera" - لكاميرا).
تّوزيع لجوغرافي
واخّا جّاپونية كايهدرو بيها تقريبا غير ف جّاپون، كانو كايهدرو بيها حتا برّا، ف لوقيتة د لحرب لعالمية تّانية ؤ قبل منّها. ملّي جّاپون كانت شادّة طّايوان ؤ كوريا، ؤ شي بلايص من شّينوا ؤ لفيليپّين، ؤ شي جزر من لمحيط لهادي، نّاس لي ف هاد لبلدان تعلمو جّاپونية حيت هي لّوغة د لإمبراطورية، حتال دابا نّاس لكبار ف هاد لبلايص مازالين كايهدرو بيها.
لّهجات
تصغير|upright=1.5|خريطة د لّهجات د جّاپون ؤ لّوغات ديال لأرخبيل جّاپوني كاينين بزاف د لّهجات ف جّاپون. هادشّي راجع ل بزاف د لعوامل، بحال طّول د لمدة لّي تسكن فيها لأرخبيل د جّاپون، كترة جّبال ف لجزر ديالو، ؤ تّاريخ طّويل ديال لعزل دّاخلي ؤ لخارجي د جّاپون.
أهمّ ختيلاف ف لّهجات د جّاپون هي لّي كاين ما بين لفورمة ديال طوكيو (東京式، طوكيو-شيكي) ؤ لفورمة د كيوطو-ؤساكا (京 式، كيْهان-شيكي). لّي كل وحدة ف هاد جّوج حتا هي فيها أنواع. لّهجات ديال لفورمة د كيوطو-ؤساكا كاينين ف لمنطقة لوسطانية، لّي مكوّنة من كانساي، شيكوكو، ؤ لمناطق لغربية ديال هوكوريكو.
لّهجات ديال لمناطق لّي جاو ف لقنات، بحال طوهوكو ولّا كاݣوشيما، يقدرو ݣاع ما يفهموهم نّاس لّي من لبلايص لوخرا د لبلاد.
كاينين شي جزر د لّغات ف لڤيلاجات لّي ف جّبال ولّا ف لجزر لمهجورة بحال لجزيرة د هاتشيجو-جيما لّي لّهجات ديالها جايّة من لّهجات شّرقية د جّاپونية لقديمة. لّهجات ديال لمنطقة د كانساي معروفين ولّا كايهدرو بيهوم بزاف د جّاپونيين، ؤ لّهجة د ؤساكا بضّبط مرتابطة ب لكوميديا. لّهجات ديال طوهوكو ؤ شّمال د كانطو مرتابطين ب لفلّاحة.
جّاپونية لموديرن ولّات طاغية ف ݣاع لبلاد (حتا ف لجزر د ريوكيو) بسباب تّعليم، لميديا، ؤ لرتيفاع ديال تّنقل ف جّاپون، ؤ حتا لإدماج ليقتيصادي.
تّصنيف
جّاپونية من لعائلة د لّغات جّاپونيكية، لّي فيها حتا لّغات لّي كاينين ف لجزر د ريوكيو. حيت هاد لّغات قراب لبعضياتهوم، غالبا كايتعاملو معاهوم علا أساس لهجات ديال لوغة وحدة، جّاپونية كاتعتابر غالبا لوغة معزولة.
علا حساب مارتين إيرما روبيتس، كانت بزاف د لمحاولات باش يبيّنو لعلاقة د جّاپونية مع لغات وحداخرا ف لعالم.
نّضريات ؤ لحتيمالات لّي كاينة دابا
نّضريات جديدة كاتحاول تربط جّاپونية من جهة ب لّغات د شمال آسيا، بحال لكورية ولّا لعائلة لكبيرة د لّغات لألطائية، ؤ من جهة اخرا ب شي لغات د لجنوب شّرقي د آسيا، خصوصا لؤسطرالونيزية. حتا وحدا من هاد لقتيراحات ما كان عندها قبول كبير، ؤ لّغات لالطائية براسهوم باقي عليهوم لهضرا.
نضريات اخرا كاتشوف جاپونية يا إمّا واحد لّوغة كريولية قديمة بانت ب تأتير ديال عل لأقل د شي جوج لغات مبدلين علا بعضياتهوم ولّا جوج مجموعة د لّغات، ولّا لوغة بوحدها مختالفة لّي تأترات ب لّغات لّي حداها.
ؤ دابا، جّاپونية مصنفة مع لّغات جّاپونيكية ولّا لوغة معزولة، بلا مامعروف واش رّيوكيوانية محسوبة لهجة ولّا لّا.
سيستيم د لكتابة
تصغير|471x471بك|طابلو د لكانا (فيه حتا [[يوؤن|ليوؤن)، لهيراڭانا هي لحرف لفوقاني، لكاطاكانا هو لوسطاني ؤ كيفاش كاتقرا لتحت (ب حروف لاتينية).]]
تّاريخ
لكتابة بانت ف جّاپون على شكل د سيستيم د لكتابة د شّينوية، من عند بايكجي قبل لقرن لخامس. لملك د جاپبون بو كان كتب عريضة ل لإمبراطور شون د صونݣ ف عام 478. مورا لإنهيار د بايكجي، جّاپون عرضات علا لمختصّين شّناوا يجيو باش تعلّم كتار على سيستيم د لكتابة د شّينوية. لأباطرة د جّاپون رسّمو لمختصّين شّناوا ؤ نشرو لستعمال د رّموز شّينوية من لقرن سّابع حتا لقرن تّامن.
ف لبدية، جّاپونية تكتبات ب شّينوية لكلاسيكية، ؤ سّميات جّاپونية تكتبو برّموز لّي عندهوم نفس لمعنى مع سّمية ماشي لّي كايتنطقو بحالها. من بعد ف لقرن سّابع، جّاپونية كانت كاتّكتب ب رّمز علا حساب كيفاش كاتنطق، ؤ شي كلمات كانو مازالين كايتكتبو علا حساب لمعنى ماشي نّطق. من هنا بدات لكتابة ب جّاپبونية تمشي ف طريق بوحدو. ؤ فهاد لوقت، جّاپونية كانت ديجا مبدلة بزاف علا لّغات رّيوكيوانية لخرا.
مع لوقت، بان واحد سيستيم د لكتابة جديد، رّموز شّينوية (لكانجي) كانو كايتستاعملو يا إما باش يتكتبو لكلمات لّي موخودين من شّينوية، ولا لكلمات جّاپونية لّي عندهوم معني قريب ولّا هو نّيت. ؤ كان كايتّكتب ب هاد رّموز حتا لعناصر ديال تّراكيب، لّي من بعد تبسّطو ؤ ولّاو كلمات صغار: هيراݣانا ؤ كاطاكانا لّي بازاوهوم علا لمانيوݣانا من بايكجي. ولكن هاد لفتيراض د "مانيوݣانا من بايكجي" كايرفضوه شي مختصّين.
لهيراݣانا ؤ لكاطاكانا ف لّول تبسطو من لكانجي، ؤ لهيراݣانا ف جوايه لقرن تّاسع كانو كايتبو بيهوم لعيالات. لهيراݣانا كانت كاتعتابر كتابة ماشي رسمية، ؤ لكانجي ؤ لكاطاكانا كانو كايتعتابرو رسميين كتر، كانو كاكتبو بيهوم رّجال ؤ ف لحاجات رّسمية. ولكن لهيراݣانا من بعد ف لقرن 10، ولّا كلشي كايكتب بيها.
جّاپونية ديال ديال دابا كاتكاتب ب تّخليطة ديالهوم ب تلاتة: لكانجي، لّي جاي من رّموز شّينوية كايتكتبو بيهوم لكلمات لّي موخودين من شّينوية ؤ عدد ديال لمورفيمات لّي أصلا جاپونية؛ ؤ لهيراݣانا ؤ لكاطاكانا.
لكتبة لّاتينية (ب جّاپونية: روماجي) كايتستخدم مرة مرة، بحال لختيصارات لّي جايّين من برّا ولّا باش يعرفو نّاس لّي ماكايهدروش ب جّاپونية كيفاش كاتنطق شي كلمة. لأرقام د لعربية كايتخدّمو كتار من لكانجي بزاف ف لحساب، ولكن لأرقام د لكانجي باقي كايتستاعملو فلكلمات لمركّبة، بحال متلا 統一 طويتسو ("تّيحاد").
تاريخيا، لمحاولات باش ينقصو لعدد د لكانجي بداو ف وسط لقرن 19، ولكن هادشي ماتدخلاتش فيه لحكومة حتا خسرات جّاپون ف لحرب لعالمية تّانية. ف لوقيتة مور لحرب، تقتارح يتحيّد لكانجي ݣاع ؤ يتّكتب غير ب رّوماجي. ولكن لقتيراح د جويو كانجي ("لكانجي لمتداول بزاف") دّار بيه كـ حل وسط.
تّلاميد جّاپونيين كايبداو يتعلّمو لكانجي من لبيت لّول ف لپتيدائي. لوزارة ديال تّعليم د جّاپون دايرة واحد دّليل د لإرشاد، لّيسطة ديال لكيوئكو كانجي ("لكانجي تّعليمي")، فيه 1006 ديال رّموز لبساط لّي خص تّلميد يكون تعلّمهوم ملّي يسالي بيت سّادس. دّراري صّغار كايقراو 1130 رمز وحداخر ف لإعدادي، باش يكون كمّلو 2136 جويو كانجي. لّيسطة رّسمية ديال جويو كانجي تراجعات شي مرات، ولكن لعدد ديال رموز بقا هو هاداك.
خليج السبع
خليج السبع (بالفرانساوية:golfe du Lion، بالصبليونية:golfo de León، بالطاليانية:Golfo del Leone، بالقتلونية:golf del Lleó, بالاوكسيطانية:golf del/dau Leon) خليج واسع من البحر البيض على ساحل فرانسا (پروفونس و لانݣدوك روسييون) بادي من الحد ديال قتلونية تال مدينة تولون. اهم مرسى عل الخليج هي مرسيلية.
جاپونية
تّاريخ
أمّا بنّسبة لـ لكانجي لّي كايتستخدم ف لكتابة د سّميات، لقضية شوية معقدة، جويو كانجي ؤ جينمييو كانجي (زيادة د رموز اخرا لـ سّميات) معتارفين بيهوم ف تّسجيل د سّميات. سّميات لّي فيهوم شي رموز ݣاع ما معترف بيها ماكايتقبلوش ف تّسجيل. ولكن لّيسطة د جويو كانجي، لمعايير ديال لقبول غالبا تعسفية ؤ ردّات بزاف د رّموز لمتداولة ؤ شّائعة أنها ترفض. تحت ضّغط د نّاس ؤ متابعة قضائية، لّيسطة ديال جينمييو كانجي تزادت من 92 ف 1951 لـ 983 ف 2004.
هيراݣانا
لهيراݣانا كايتكتبو بيهوم لكلمات لّي ماعندهوم حتا كتبة ب لكانجي، ؤ لـ كلمات لّي مابقاوش كايتكتبو ب لكانجي، ؤ مورا لكانجي باش يبيّنو تّصريف د لكلمة. حيت طّريقة باش لأفعال (ؤ صِّفات) كايتصرّفو ف جّاپونية، لكانجي بوحدو ماكافيش باش تعبّر على تّصريف، حيت لكانجي مايمكنش تبدّل طّريقة د لكتابة ديالو بلا مايتبدّليه لمعنى. هاد طّريقة د ليستيخدام ديال لهيراݣانا كاتسمّى ؤكوريݣانا.
خليج السبع
الويدان اللي كاتكب فالخليج هما: واد طيك و واد تيط و واد آود و واد اورب و واد ايرو و واد فيدورل و واد الرون
جاپونية
هيراݣانا
لهيراݣانا تقدر تلقاها مكتوبة كتبة صغيورة فوق ولّا حدا لكانجي باش تورّي طريقة صّحيحة باش كايتّقرا، هاد لّعيبة سميتها فوريݣانا. ؤ كاتدّار باش تسهّل تّعليم، ؤ باش توضّح لكتابة لّي قديمة ولّا مامفهوماش (ولّا بعض لمرّات مصاوبة).
كاطاكانا
لكاطاكانا، كايكتبو بيهوم لكلمات لبرّانية، سّميات د نّباتات ؤ لحيوانات، ولّا لتّوكيد.
متلا، "ؤسطراليا" لّي هي ؤوسوطوراريا (オーストラリア)، ؤ "سوپّيرمارشي" لّي هي سوپّا (スーパー).
الدار البيضا
كازابلانكا (كازا بلمختصر)، الدار البيضاء ب لعربية، ⵜⵉⴳⵎⵎⵉ ⵜⵓⵎⵍⵉⵍⵜ تيݣمّي تومليلت ب لأمازيغية، Casablanca كازابلانكا بلفرونسي ، ( أنفا او ⴰⵏⴼⴰ هوا لإسم لقديم ديالها، من أصل أمازيغي) مدينة مغربية كاينة في وسط-غرب المغرب و المقر ديال جهة الدار البيضاء ـ سطات. هي المدينة لي معروفة بانها أكبر مدينة من ناحية السكان. و كذلك معروفة بالمعاملات التجارية حيت كازا كضم عدد كبير من الشركات و المقاولات. بالإضافة علا هدشي كازا كتعتبر العاصمة الاقتصادية ديال لمغريب.
أصل سّمية
قبل ماتكون هاد سميّة لي كانعرفو دابا، كانت هاد لمدينة سميتها ⴰⵏⴼⴰ أنفا و هي سمية أمازيغية كاتعني تل اولا مرتفع أرضي، من بعد هاد سمية ولات دابا كاتݣال غي لوحد لحي معروف فكازا (أنفا)
أما كازابلانكا لي ب لعربية الدار البيضاء جات من تسمية ديال صبليون و لبرطقيز (لبرتغاليين). وخداو هاد السمية من واحد لمنارة ديال لبحارة كانت كاتضوي ب ليل باش تݣيديهم. هاد لمنارة تهدمات و مابقا فيها غير لملامح ديالها. وحيت كانت كتشبه ل دار ملونة ب لبيض سماو لمنطقة Casabranca (كاسابرانكا) ولي كتعني دّار لبيضا ب لبرطقيزية ؤ طّرجمات ب صبليونية ل Casablanca (كاسابلانكا).
تّاريخ
لمغاربة لقدام كانو كيعيشو من أزمنة سحيقة ف لمنطقة ديال كازا، حيت تلقاو ف لمحيط ديالها آتار كترجع ل عصور ما قبل تّاريخ. ف لقرن لعاشر قبل لميلاد تبنات قرية ؤلا مدينة ف ديك لمنطقة تسمات أنفا (كتعني لكدية  ب لأمازيغية) ؤ كانت تابعة ل مملكة موريطانية. بحكم لموقع لستراتيجي ديالها، غادي يستعملو لفينيقيين لمرسا ديالها باش يتاجرو معا لمور، ؤ موراهوم رّومان فاش شدو لمنطقة ؤ ولات تابعة ليهم.
ف لبدية ديال لقرون لوسطى معا دخول ديال لإسلام ل لمغريب غادي تولي أنفا عاصمة ديال برغواطة، ؤ غادي تبقا هكاك، حتا قضاو لموحدين علا لبرغواطيين ف لقرن 12 ميلادي.
ف 1468 لبرطقيز غادي يدمرو أنفا، ؤ ف 1755 غادي تعاود تدمر ب زلزال، لّي غادي تخلي سّكان ديالها يهجروها. مي ف 1770 سّلطان محمد تالت بن عبد الله غادي يعاود يبني لمدينة ب سمية جديدة: دّار لبيضا.
جغرافيا
كازا كتوجد فالشاوية لمعروفة ب لفلاحة ديالها من قديم الزمان، و اللي باقة لدابا محافضة على هاد الصفة، و حيت كازا كطل على لبحر ،فهي كتوفر تا على لموارد السمكية اللي كادخل للمغريب بزاف ديال لفلوس. لا من ناحية الصيادة ولا من المراسي لي كتجيب بزاف ديال الباطوات السياحية و حتى التجارية.
نّاس
أوّل إحصاء د سّكان تدار ف لمغريب مورا سّتيقلال ف 1960، تّلقا فيه بلي كاينين 960.812 لي ساكنين ف الدار البيضا، سوا مغاربا ؤلا أجانب، ؤ كانت ديجا أكبر مدينة مغريبية من حيت عاداد سّكان.
الجو
الجو فكازا غالبا كايكون عادي و بعض المرات كايكون بارد حيت يمكن توصل الحرارة بعض المرات فالعام لقل من 8 الدراجات سيلسيوس و كاترتفع حتل 27 درجة مئوية سلسيوس كمعدل عام.
الطبيعة
الجو ديال كازا بدا كيعاني هاد السنوات الخيرة بسباب لوزينات ؤ اتّأتير ديال لحتيباس لحراري لي كيعرفها العالم، وممكن نشوفو هاد التغير فالشتا لي مابقاتش كاتطيح في الوقات ديالها، فالامراض لي بدات كتنتاشر، فالدخان لي ديما كيغطي السما فكازا.
بعد لميلاد
تصغير|نقشة مخدّمة لموصطلح د أنو ضوميني ف [[كاطيدرالية د كلاݣنفورت ف لوطريش]] بعد لميلاد ؤلا أنو ضوميني (ب لّاتينية Anno Domini، ب معنى ف لعام ديال مولانا، ب ختيصار AD) هيّا تسمية كاتّطلق على لفترة لي بدات ب 1 ميلادية تال ليوم. لفترة لي قبل منها كاتسمّا قبل لميلاد  ؤلا قبل لمسيح (ب نّݣليزية Before Christ، ب ختيصار BC). حيت هاد لموصطلحات عندها مدلول مسيحي، كاين لي كيفضّل يخدّم ف لإيرا لعامة ؤ قبل لإيرا لعامة لي عندهوم نفس لمعنى.
پاراݣواي
أول أوروپيين وصلو للمنطقة كانو هوما الصبليون اللي دخلو ليها ف 1524. ف 1537، أسّسو لمدينة ديال أسونسيون و حتلّو لبلاد. صبانيا ماكانتش مهتما بيها بزاف، و الناس د لبلاد علنو لإستقلال ديال لجمهورية د پاراݣواي ف 1811. من مورا لإستقلال، دخلات لبلاد ف بزاف د لمشاكل، منها حرب مابين 1864 و 1870، اللي ماتو فيها كتر من النص د السكان ، و مشا فيها كتر من الربع د لأراضي د لبلاد لبلدان آخرا (لارجونتين، لبريزيل و أوروݣواي). بقات پاراݣواي عندها مشاكل سياسية وحكموها بزاف د الديكتاتورات، تال 1989 فين جا آخر انقلاب عسكري، اللي بدات فيه لمرحلة د الديموقراطية ف لبلاد، اللي باقا تال دابا.
تيسكنو ف پاراݣواي تقريبا 7.4 مليون د الناس، و لعاصمة ديالها هي أسونسيون. اللغات الرسمية د لبلاد هي الصبليونية و لݣواراني، و لفلوس اللي كاتخدّم هي لݣواراني د پاراݣواي. لبلاد هي وحدا من لبلدان لقلال ف أمريكا لجنوبية اللي حافضو على التقافة ديالهم، وكتر من 90% د السكان تيهضرو لݣواراني. هي عضو مؤسس د بزاف د لمنضمات دولية بحال لأمم لمتحدة و لمنضمة د لبلدان لأمريكية و ميركوسور و لحركة د عدم لإنحياز.
صربيا
صربيا، رسميا لجمهورية د صربيا (بالصربية: Srbija ولاّ Србија) هي بلاد ماكاطلش على لبحر جات ما بين لوسط و الشرق د أوروپا، ف لمنطقة ديال لبلقان. تاتحدّها هنݣاريا من الشمال، رومانيا من الشمال الشرقي، بلغاريا من لجنوب الشرقي، مقدونيا الشمالية من لجنوب، كرواتيا و لبوصنا ؤلهرسك من لغرب، و مونطينيݣرو من لجنوب لغربي. صربيا تاتقول باللي عندها حدود تا مع ألبانيا من جيهت كوسوڤو (اللي ما كاتعتارفش بيها صربيا).
صربيا عندها تاريخ طويل وكانت بلاد معتارفة بيها من 1217، و وصلات تا باللي كانت إمبراطورية ف 1346. ف لقرن 16، حكمات الدولة لعتمانية لمنطقة، و بقات فيها تال لقرن 19، ملي بدات التورة الصربية اللي ولات فيها صربيا عاود بلاد مستاقلة. من مورا لخسارة د لحرب لعالمية اللولا، أسسات صربيا يوݣوسلاڤيا مع بلدان سلاڤية آخرا جات ف لبلقان، و بقات فيها تال 2006، اللي كان هو لعام الرسمي اللي تفككات فيه يوݣوسلاڤيا، و خرجو منها بزاف د لبلدان، منهم لجمهورية د صربيا اللي كانعرفو دابا.
تيسكنو ف صربيا تقريبا 7 د لمليون د الناس، و لعاصمة ديالها هي بلݣراد. اللغة الرسمية د لبلاد هي الصربية، و تاتكتب بلحرف اللاتيني و السيريليك بجوج. من غير الصربية كان لغات بزاف معتارفة بيها الدولة باللي بغات د لأقليات، بحال لهنݣارية و لبوصنية و لألبانية و لغات آخرين. لفلوس اللي كاتخدّم ف لبلاد هي الدينار الصربي. صربيا داخلة مع بزاف د لمنضمات الدولية بحال لأمم لمتحدة و منضمة التجارة لعالمية و لمجلس ديال أوروپا و كاتفاوض مع لإتحاد لأوروپي اللي باغا تدخل ليه قبل من عام 2025.
ݣابرييل بن سمحون
ݣابرييل ؤلا جبريل بن سمحون (مزيود ف 3 ماي 1938 ف صفرو) هوّا أكاديمي ؤ مونتيج د لأفلام ؤ كاتب روائي ؤ مسراحي إسرائيلي من أصل مغريبي. بن سمحون هاجر معا فاميلتو ل إسرائيل فاش كان عندو 9 سنين. بعض لأعمال لأدابية ؤ لمسراحية ديالو فيها تأتير ديال تّقافة لمغريبية، ؤ كيهضر فيها على لهجرة د ليهود لمغاربا ل إسرائيل.
حياتو
من 1956 تال 1962 كان دار سّربيس لإجباري د لعسكر.
بن سمحون دار لأداب ؤ دّراسات تّوراتية ف لجامعة لعبرية د لقدس، ؤ مشا موراها ل سوربون ف فرانسا فين خدا دوكتورا ف لمسرح ؤ صيناعة د لأفلام. كان ؤستاد ف شّعبة د لأفلام ؤ تّلفازة ؤ فنون لمسرح ف جامعة تل أبيب تال 2006. ؤ ؤستاد زاير ف عاداد د لجامعات ف لميريكان، بحال جامعة نيويورك، جامعة كاليفورنيا لوس أنجيليس، ؤ جامعة كورنيل.
لباحت لمغريبي لعياشي لعدراوي طرجم جوج أعمال ديالو ل لعربية، ؤ علن بلي ف طور طرجامة واحد منهوم، "ماليك مغريبي"، ل دّاريجة.
ݣابرييل بن سمحون مجوج ؤ عندو تلاتة د لولاد.
ولاد مكودو
ولاد مكودو جماعة ترابية قروية كاينة ف إقليم/عمالة صفرو، جهة فاس مكناس، ساكنين فيها 6667 واحد، على حسب لإحصاء لعام 2014.
نيو ميكسيكو
نيو ميكسيكو (بلينݣليزية: New Mexico - لمكسيك الجديدة) هي ولاية جات ف لجنوب لغربي د لميريكان. تاتحدّها طيكساس من الشرق و لجنوب الشرقي، أوكلاهوما من الشمال الشرقي، و لمكسيك من لجنوب. هي لولاية لخامسة ف لكبر، و رقم 36 من جيهت عدد السكان. لعاصمة ديالها هي سانطا في، و أكبر مدينة فيها هي ألبوكيركي.
لبلاصة اللي فيها نيو ميكسيكو كانت مستعمرة ديال الصبليون، تال عام 1821، فين ستاقلات و دخلات مع لمكسيك. ف 1848، دخلاتها لميريكان للأراضي ديالها من مورا ما ربحات لمكسيك ف حرب. نهار 6 يناير 1912، ولاّت ولاية بوحدها، و اللي هي دابا لولاية 47 د ميريكان.
حتيجاجات د مهسا أميني
حتيجاجات د مهسا أميني هوما مجموعة د لإحتيجاجات لي بداو ف 17 شتنبر 2022 ف إيران، بسباب لقتيلة د مهسا أميني، و لي باقين مستامرين تال دابا (أبريل 2023). مهسا أميني كانت بنت إيرانية شدّوها لبوليس د لأخلاق ف طهران، ب حجة بلي ماكانتش لابسة لحيجاب مزيان، و ماتت ف ضروف مشكوك فيها. على حساب شهود عيان، لبوليس ضربوها و ردخو ليها راسها، و ماتت موراها ف السبيطار.
لحتيجاجات بداو ف مدينتها لأصلية ساڭيز، و ف طهران، و نتاشرو من تماك ف مناطق خرين. و شاركو فيها بزاف د التلامد و الطلابا الجامعيين.
لحوكومة لإيرانية ستاجبات ل هاد لحتيجاجات ب لقمع و حبس لمتضاهرين، و بزاف منهوم ماتو ؤلا تّعتاقلو. شي وحدين من لمعتاقلين تّحكم عليهوم ب لإعدام. لكونيكسيون ل لأنتيرنيت ف إيران تاهيّا تّحبسات ؤلا ضعافت ف شي فترات، غالباً باش التصاور و لڤيديوات د لقمع مايخرجوش ل برا.
لمرشد لأعلى آية الله علي خامنائي ڭال بلي هادو ماشي لحتيجاجات، مي "حرب" دارتها مؤامرة برانية من بلدان معادية ل إيران.
على حساب لمونضامة اللاحوكومية حقوق لإنسان د إيران Iran Human Rights، ف 2022، 582 حكم ب لإعدام تنفّدو ف لمجموع ف إيران، لي كاتمتل زيادة ب 75% على 2021. التقرير ديالها كيڭول بلي السلطات لإيرانية كاتحاول ب هادشي باش تخلع لمتضاهرين.
بزاف د لحوكومات و لمونضامات ندّدو ب لإستيجابة لقمعية ديال السلطات د إيران.
1724
1724 هوّا عام مكبس ف تّقويم لڭريڭوري بدا نهار سبت ؤ سالا نهار لحد. هوّا لعام نمرة 1724 ف لإيرا لعامة ؤ لفترة د بعد لميلاد، نمرة 24 ف لقرن 18، ؤ نمرة 5 ف لعقد ديال عوام 1720.
1724 كيوافق 1136-1137 ف تّقويم لهيجري ؤ 2674 ف تّقويم لأمازيغي ؤ 11724 ف تّقويم لهولوسيني.
بوتفردة
بوتفردة جماعة ترابية قروية كاينة ف إقليم/عمالة بني ملال، جهة بني ملال خنيفرة، ساكنين فيها 7391 واحد، على حسب لإحصاء لعام 2014.
7 غشت
7 غشت ؤلا نهار 7 شهر 8 هوّا نّهار نمرة 219 من تّقويم لميلادي (220 يلا كان لعام مكبّس). باقين 146 يوم من موراه تال لّخر د لعام.
طابلو دوري
لجدول دّوري ؤلا طّابلو دّوري ديال لعناصر لكيماوية هوّا طريقة ديال تمتيل لعناصر لكيماوية على شكل جدول ب ليعتيماد علا نّمرة دّرية، تّوزيع ديال ليليكترونات، ؤ لخاصيات لكيماوية ديال لعنصر. طّابلو دّوري كيتخدّم بزاف ف شّيمي ؤ لفيزيك، ؤ عولوم خرة، ؤ كيتّعتابر من بين أشهر رّموز ديال شّيمي. طّابلو مقسوم ل ربعة د لبلوكات لي عندهوم شكل موستاطيلي تقريبان. سّطورا ديال طّابلو كيتسماو پيريودات ؤلا دورات، ؤ لكولونات كيتسماو ݣروپات ؤلا مجموعات. لعناصر لي من نفس لݣروپ كيكونو عندهوم خاصيات كيماوية متشابهين. تصغير|تصويرة ب تلاتة د لأبعاد ديال [[ؤربيطال|لوربيطالات دّرية ديال درة بحال لهيدروجين]] أول طابلو دوري ولّا مقبول بشكل عام ف لمجتمع لعيلمي كان ديال دميتري مينديلييڤ ف 1869. حيت بزاف د لعناصر لكيماوية ماكانوش معروفين ديك سّاع، مينديلييڤ ستعمل طّابلو باش يتوقّع لخاصيات ديال لعناصر لي ناقصين. طّابلو دّوري كيتّعتابر من لكتيشافات لأساسية ديال لقرن 19، ؤ تّفسير ديالو غادي يبان معا تّطور ديال ميكانيك د لكوانطا ف لبدية د لقرن 20. طّابلو دّوري باقي كيتطور معا تّطور د صّيونص، حيت عناصر جديدة غادين ؤ كيتّكتاشفو ف لّابو. ف طّبيعة كانلقاو غير 94 عنصر لي كيبانو تلقائيان ب فيعل تّفاعلات نّووية ف نّجوم ب لإضافة ل لهيدروجين لي هوّا أبسط عنصر ؤ أول واحد بان ف لكون. ولاكين لعولاما قدرو يصاوبو عناصر جداد لي ماكيبانوش بشكل طابيعي ف لكون، واصلين دابا حتال لعنصر لي عندو نّمرة دّرية 118 (ؤݣانيصون). ماشي معروف تالاين هاد لپروصي يقدر يستامر، ؤ لخاصيات ديال بعض لعناصر صّطيناعية باقين مامعروفينش مزيان.
أنور لجندي
أنور لجندي (تزاد ف 1961 ف الرباط - توفا ف 15 شتنبر 2020)، هو ممثيل مغريبي، وولد لممثل محمد حسن الجندي ولفنانة فاطمة بنمزيان.
راس تابودا
راس تابودا جماعة ترابية قروية كاينة ف إقليم/عمالة صفرو، جهة فاس مكناس، ساكنين فيها 6388 واحد، على حسب لإحصاء لعام 2014.